ערך זה עוסק בהתעבות מים. אם התכוונתם לפירושים אחרים, ראו טל (פירושונים).
מספר לילות הטל בישראל שונה מאזור לאזור. בממוצע, טל נוצר בכ-200 לילות בשנה בעמק יזרעאל ובשפלת החוף, 250 לילות בצפון הנגב, 150-180 לילות באזורי ההר ועד 50 לילות בעמק הירדן. באזורי הכנרת וצפון ים-המלח הטל נוצר במרבית ימי השנה (320-365 לילות).
בחז"ל אנו מוצאים התייחסות מעניינת לטל: "אין שליט בטל" (ילקוט שמעוני רמז תקנג), כלומר לעומת מטר שלפעמים נעצר עקב קלקול מוסרי, טל איננו נעצר לעולם. הם למדו זאת מאליהו הנביא שהבטיח בצורת שבה לא ירד הן מטר והן טל. בסופו של דבר מטר לא ירד אך הטל המשיך לרדת כמנהגו.
ישנו טל שיורד שלא לברכה והוא מכונה "טללים רעים". אחת הסיבות לנענועים של הלולב בחג הסוכות היא "לעצור טללים רעים", שלא יבואו במשך השנה.